
Резюме на анализа на проведения мониторинг през 2021 година в изпълнение на Системата за мониторинг в държавните горски територии, управлявани от ТП ДГС Буйновци
1.1. Финансов план на стопанството
[bookmark: _Hlk67564046]Финансовия план на стопанството за 2021 година е изпълнен на 83,40 % от планирания дърводобив. Натуралните показатели по видовете лесокултурни дейност са изпълнени.
1.2. Социални споразумения
· Използва се Браншовия колективен трудов договор на работещите в отрасъл “Горско стопанство - Стопанисване“ през 2021-2022 г.;
· Стопанството осигурява достъп до основни социални услуги и застраховки.
· Осигурява се допълнителен платен отпуск за определен брой години трудов стаж.
· Работниците, служителите и пенсионираните такива, получават дърва за огрев и строителен материал на преференциални цени срещу заплащане разходите за добив. 
· Няма постъпили жалби от страна на работещите на територията на стопанството.
1.3. План/програма за обучение и квалификация на персонала
· Има програма за обучение на работещите в стопанството;
 Проведени са 4 на брой обучения при пълно спазване на наложените противоепидемични мерки. За всяко обучение има съставен протокол, които го удостоверява.
- Представител на РСПБЗН Елена проведе извънреден инструктаж във връзка с високата пожароопасност през летния сезон. Периодично са провеждани инструктажи по противопожарната охрана, съвместно с РСПБЗН, с работници на фирмите-контрагенти, работници ЛКМ и летуващи.
- Проведени са 4 периодични инструктажа-обучения по ЗБУТ, Проведените инструктажи са отразени в инструктажните книги на стопанството, срещу подпис на инструктираните.
- Служителите на стопанството инструктират и работниците на фирмите-контрагенти при започване на работа в обектите.
1.4. Здравословни и безопасни условия на труд, вкл. на работниците на подизпълнителите:
· Предоставено е облекло и оборудване на работниците и служителите в стопанството;
· Предоставено е защитно трудногоримо облекло на гасаческата група към стопанството;
· Предоставени са маски, дезинфектанти и всички необходими ЛПС във връзка с наложените противоепидемични мерки;
· На територията на стопанството няма регистрирани трудови злополуки;
· Стопанството има сключен договор с фирма по трудова медицина като комуникацията ни е на много високо равнище. Фирмата дава редовни предписания за подобряване на работната среда и условията на труд;
1.5. Ангажиране на заинтересованите страни:
· ТП ДГС Буйновци поддържа съответните регистри за водене на кореспонденция – електронни и на хартиен носител. Използва се електронна деловодна система. Води се регистър на сключените договори.
· Проведени са срещи и консултации със заинтересованите страни, като кметове на населени места, с фирми-контрагенти, с физически лица и др. Давани са консултации относно стопанисването на частните гори. Стопанството работи в тясна връзка с Община Елена, РУ МВР Елена, РСПБЗН, Районна прокуратура и т.н. Срещите са документирани;
· Няма извършени промени в планираните горскостопански дейности в резултат от споразумения и предложения от заинтересованите страни.
1.6. Незаконни/нерегламентирани дейности в горите
                -      През 2021 г. няма подавани сигнали на телефон 112.
                -      При изпълнение на служебните си задължения служителите на стопанството са извършили 230 бр. проверки на сечища и са проверени 50 бр. ловци по време на ловния сезон.
· Извършени са съвместни проверки с компетентните органи;
· Мобилният контролен екип, оборудван с необходимите средства, е проверил 37 бр. сечища и 34 бр. автомобили, транспортиращи дървесина;
· Има съставени 15 бр. констативни протоколи за установени нарушения и един АУАН по ЗГ;
· Задържани са 15 пр. куб. м дърва, предмет на нарушение, и 2 бр. моторни триони. 
· Има надлежно съхранена документация/кореспонденция с ИАГ, РДГ, РИОСВ, МЗХГ.

1.7. Изпълнение на горскостопанския план
· изпълнението на дейностите от горскостопанския план в кореспонденция с планираното по финансов план на стопанството се изпълняват съгласно утвърдените ГСП и ФП. Финансовия план на стопанството за 2021 година е изпълнен на 83,40 % от планирания дърводобив, поради забавяне изпълнението на задълженията на стопанството към „Кроношпан - България“ ЕООД и „Свилоцел“ ЕАД. Изпълнението на натуралните показатели за ЛКД, заложени в ГСП, се провежда ритмично.
·            Средния годишен обем на добиваната дървесина, предвиден по ГСП, е 35 989 м3. През 2021 г. са добити 21 011 м3 лежаща маса.
-                 По ГСП е предвидено строителство на два нови основни автомобилни горски пътища. Инвестиционните проекти са изработени и са получени разрешения за строеж. 
1.8. Промени в границите, собствеността, функционалността и предназначението на територии в рамките на стопанството
· След проведени през 2021 г. процедури за закупуване на горски имоти от частни собственици държавната горска площ на стопанството е нараснала с 222 дка;
· Няма промени в списъка на ГФС;
· Няма промени във функционалното предназначение на териториите; 
· Периодично се проверява сайта на МОСВ. През 2021 г. на територията на стопанството няма новосъздадени защитени територии и зони. 
1.9. Здравословно състояние на гората[image: ]
[bookmark: _Hlk517949332]През 2021 г. в регистъра на постъпилите сигнални листове в ДГС Буйновци са отразени 12 броя сигнални листа - ДГТ, с които е сигнализирано за снеголом и ветролом в иглолистни култури и широколистни насаждения, както и изсъхване на иглиците при б. бор. След извършени проверки от ЛЗС и РДГ са одобрени план-извлечения и са изведени санитарни и принудителни сечи на площ от 463 дка.
   През 2021 г. на територията на ДГС Буйновци не са залагани феромонови уловки. 
         Общото здравословно състояние на широколистните гори на територията на ДГС Буйновци може               да се определи като добро. Голяма част от усвоените през 2020 г. площи са от изведени принудителни сечи, след повреди от стари снеголоми и снеговали. Иглолистните култури страдат от съхнене.               
С проведените санитарни сечи е намалено разпространението на установените заболявания, както и намаляване популацията на корояда.
        При есенната инвентаризация на културите се отчетоха по-високи загуби при едногодишните култури със среден процент на прихващане 28,47 %. Процентът на загубите се дължи на по-ниската кълняемост на семената от продължителното засушаване.
  
   На територията на стопанството през 2020 г. няма възникнали пожари.
· Не са наблюдавани и регистрирани негативни въздействия от антропогенни дейности.
· Предприети са мерки/дейности за подобряване на здравословното състояние на гората (предписания и съгласуване с РДГ, ЛСЗ, РИОСВ, досиета на обекти с проведени санитарни и принудителни сечи.)
1.10. Ползване/добиви и горскостопански дейности;
    -      При ползването на дървесина през 2021 г. няма превишение на средногодишните показатели по ГСП.
· През 2021 г. на пазара не са реализирани коледни елхи. Има подадено 1 бр. заявление от местен търговец за събиране на билки /левурда/ за 5000 кг. 
· Разпределението на добитата през 2021 г. дървесина по категории е както следва: 

	Категория
	иглолистни
	широколистни

	
	леж.м3

	Едра
	2320
	2476

	Средна
	1249
	214

	Дребна
	7
	3

	Дърва
	4127
	10615

	Всичко:
	7703
	13308



· Изведените сечи са на площ от 454,3 ха — по видове сечи, данните са посочени в регистър на изведените сечи.
·            През 2021 г. със специализирана техника са направени нови тракторни пътища и са ремонтирани стари съществуващи, от фирми-изпълнители. Линейните метри за ремонт и направа на пътища, както и заплащането им, са заложени в договорите за добив. Със собствени сили и работници е извършено прочистване и поддържане на горски пътища, включващо отводняване и стабилизиране, като част от противопожарните мероприятия, заложени във финансовия план на стопанството, както и поддръжка на лесокултурни прегради с дължина 9 300 м.  
· Почвоподготовката и залесяването са извършени на площ от 50 дка, с показател – попълване на редини, като е залесено фиданки от зимен дъб в иглолистна култури с изведена санитарна сеч. Отгледани са култури на площ от 28 дка, изведено е подпомагане на естественото възобновяване и отгледни сечи без материален добив.
· Не са използвани торове и пестициди.
1.11. Гори с висока консервационна стойност:
· ДГС Буйновци има одобрен Доклад за горите с ВКС. 
· През 2021 г. не са постъпили предложения за изменения и допълнения на доклада.
· Извършен е мониторинг на видовете от ВКС 1.2 и ВКС 1.3, който е документиран с попълнени формуляри;
· Определени са мониторирани екосистеми и са попълнени формуляри за мониторинг на гори с ВКС 3;
· Извършен е мониторинг и на гори с други консервационни стойности (ВКС 4 и ВКС 6). Относно ВКС 4 не са наблюдавани и сигнализирани ерозионни процеси и проблеми във вододайните зони.
· Преди маркиране се изготвя предварителна оценка за въздействие на мероприятието върху околната среда и се добавя към досието на насаждението.  
· Не се извеждат сечи в гори, представляващи ГФС.
1.12. Представителни образци от естествени горски екосистеми:
· Стопанството има разработена Система за периодичен мониторинг на биологичното разнообразие и ГВКС;
· Няма промени в списъка на гори във фаза на старост;
· Има списък на представителни образци от естествени горски екосистеми – по директива 92/43/ЕЕС, горна граница на гората, тревни и скални съобщества и т.н.; 
· Здравословното състояние на описаните екосистеми и ГФС е задоволително. Наблюдават се процеси на съхнене в някои от ГФС. Не се наблюдават сукцесионни процеси.
1.13. Въздействие на дейностите по управление върху околната среда:
· Използваните лесовъдски системи и процесите на възобновяване са изкуствено залесяване и естествено възобновяване.
· Няма наличие и разпространение на инвазивни видове.
· Извършен е мониторинг на видове и екосистеми по т. 1.11 и 1. 12 по-горе.
· Няма възникнали природни нарушения през годината.
· Не са нанасяни негативни въздействия върху водни ресурси при провеждане на горскостопанските дейности.
· Няма нанесени щети и негативни въздействия върху почвите вследствие на проведените горскостопански дейности. При необходимост фирмите-изпълнители извършват рехабилитация на горските пътища след приключване на сечта и извоза от обекта. 
· Поддържат се в добро състояние постоянните и временни горски пътища.
· Мониторира се наличието на отпадъци в горските територии. Стопанството своевременно взема мерки за отстраняването на регистрираните налични отпадъци.
1.14. Въздействие на дейностите по управление върху социалната среда;
· Има регистър на постъпили жалби и сигнали, свързани с правата и собствеността на местните общности, засегнати и заинтересовани страни и начина, по който са разрешени. През годината няма постъпили жалби и сигнали.
· Няма въздействия върху източници на питейна вода и други ползвания на водни ресурси - ВКС 4.1 от Доклада за ГВКС.
· През 2021 г. усвоената дървесина от местни търговци е в размер на 2337 леж. м3.
· ДГС Буйновци участва при необходимост в снабдяването на местното население с дърва.
· обектите от културно-историческо, икономическо, екологично, религиозно или духовно значение за местните общности са в добро функционално състояние.
1.15. Промени в околната среда;
· Има наличие на редки и застрашени местообитания - данни от т. 1.12. Представят се попълнени проверовъчни листи за редки и застрашени местообитания - ВКС 3 от Доклада за ГВКС.
· Популациите на редки и застрашени видове от т. 1.11 са в добро състояние. Предоставени са попълнени проверовъчни листи за популации на редки и застрашени видове - ВКС 1.2 и ВКС 1.3. от Доклада за ГВКС.
· [bookmark: _Hlk41989101]На територията на стопанството има защитени територии и зони, описани в Доклада за ГВКС – ВКС 1.1
· На територията на стопанството няма големи природни нарушения - каламитети, пожари или други неблагоприятни въздействия.

              

                                      
           Изготвил:  /п/
           /инж. Д. Колева – лесоинженер/
           10.02.2022 г.

